ທ່ານ ສີ ຈິ້ນຜິງ ກ່າວວ່າ ປະເທດຮັ່ງມີ ຄວນຍົກ​ເລີກ ຂໍ້ຜູກມັດດ້ານ​ການ​ເມືອງ​ ໃນການຊ່ວຍເຫຼືອ
ຈີນ​ເປັນ​ພາຄີການ​ຄ້າ​ ທີ່​ໃຫຍ່​ທີ່​ສຸດ ກັບ​ອາ​ຟຣິກາ ຊຶ່ງ​​ໄດ້​ນຳ​ເຂົ້າ ຊັບພະຍາກອນ ​ທຳ​ມະຊາດຕ່າງ​ໆ ໃນມູນ​ຄ່າຫຼາຍ 10 ຕື້​ດອນລາ ໃນ​ແຕ່ລະ​​ປີ ​ແລະ​ລົງທຶນ​ໃນ​ທົ່ວ​ທະວີບດັ່ງກ່າວ.
ປະທານປະເທດຈີນ ທ່ານ ສີ ຈິ້ນຜິງ ກ່າວຢູ່ໃນກອງປະຊຸມ ໃນ ວັນພຸດມື້ນີ້ ທີ່ມີເປົ້າໝາຍແນໃສ່ ເພື່ອເສີມຂະຫຍາຍສາຍສຳພັນ ລະຫວ່າງອາຟຣິກາ ແລະເອເຊຍ ວ່າ ບັນດາປະເທດ ທີ່ຮັ່ງມີຄວນ ຍົກເລີກ ໃນການໃຫ້ການ ຊ່ວຍເຫຼືອ ແກ່ບັນດາປະເທດ ທີ່ກຳ ລັງພັດທະນາ ປະມຸກຂອງປະເທດຕ່າງໆຈາກ 30 ກວ່າປະເທດ ພວມເຕົ້າໂຮມ ກັນຢູ່ນະຄອນຫລວງ ຂອງອິນໂດເນເຊຍ ເພື່ອເຂົ້າຮ່ວມກອງປະ ຊຸມສຸດຍອດ ບັນດາຜູ້ນຳປະເທດເອເຊຍ ແລະ ອາຟຣິກາ ເປັນ ເວລາຫ້າມື້ ເພື່ອເປັນຂີດໝາຍລະນຶກເຖິງ ກອງປະຊຸມ ປີ 1955 ທີ່ໄດ້ວາງພື້ນຖານຕ່າງໆ ສຳຫລັບ ຂະບວນການປະເທດບໍ່ຮວມ ກຸ່ມ ໃນສະໄໝສົງຄາມເຢັນ ບັນດາຜູ້ນຳທີ່ເຂົ້າຮ່ວມໃນກອງປະຊຸມຫວັງວ່າ ຈະຂະຫຍາຍການຮ່ວມມື ທາງດ້ານເສດ ຖະກິດເພີ້ມຕື່ມ ລະຫວ່າງ ອາຟຣິກາ ແລະ ເອເຊຍ ທະວີບທັງສອງ ຍັງມີຕະຫລາດ ທີ່ພຸ່ງ ພົ້ນໃໝ່ຈຳນວນນຶ່ງ ທີ່ໃຫຍ່ທີ່ສຸດຂອງໂລກ ຫຼືບັນດາປະເທດ ທີ່ພວມຢູ່ໃນຂັ້ນຕອນ ທີ່ຈະ ກາຍມາເປັນປະເທດ ທີ່ກ້າວໜ້າທັນສະໄໝ ຈີນເປັນພາຄີການຄ້າທີ່ໃຫຍ່ທີ່ສຸດກັບອາຟຣິກາ ຊຶ່ງໄດ້ນຳເຂົ້າຊັບພະ ຍາກອນທຳມະຊາດ ຕ່າງໆ ໃນມູນຄ່າຫຼາຍ 10 ຕື້ດອນລາແຕ່ລະປີ ແລະ ໄດ້ລົງທຶນໃນການພັດທະນາທີ່ສຳຄັນໆ ໃນທົ່ວທະວີບດັ່ງກ່າວ ລວມທັງ ໂຄງການໂຄງລ່າງພື້ນຖານຂະໜາດໃຫຍ່ ແລະ ໂຄງການບັນເທົາໜີ້ສິນຕ່າງໆ ແຕ່ໃນຂະນະທີ່ຈີນກຳລັງຂະຫຍາຍອິດທິພົນຂອງຕົນຢູ່ໃນອາຟຣິກາ ນັ້ນ ບັນດາປະເທດ ຕາເວັນຕົກ ໄດ້ກ່າວຫາຈີນວ່າ ບໍ່ເອົາຫົວຊານຳຄວາມກັງວົນຕ່າງໆ ເລື້ອງສິດທິມະນຸດ ເຊັ່ນ ວ່າ ການສະເໜີໃຫ້ການຊ່ວຍເຫຼືອ ທີ່ “ບໍ່ມີຫຍັງຜູກມັດ” ແກ່ບັນດາປະເທດ ທີ່ປົກຄອງ ດ້ວຍລະບອບຜະເດັດການ